CELEX: 62019TN0275
Language: bg
Date: 2019-04-24 00:00:00
Title: Дело T-275/19: Жалба, подадена на 24 април 2019 г. — PNB Banka и др./ЕЦБ

24.6.2019   
               
               
                  BG
               
               
                  Официален вестник на Европейския съюз
               
               
                  C 213/69
               
            
         Жалба, подадена на 24 април 2019 г. — PNB Banka и др./ЕЦБ
         (Дело T-275/19)
         (2019/C 213/67)
         Език на производството: английски
         
            Страни
         
         
            Жалбоподатели: PNB Banka AS (Рига, Латвия),  CR (*1),  CT (*1) (представители: O. Behrends и M. Kirchner, lawyers)
         
            Ответник: Европейска централна банка (ЕЦБ)
         
            Искания
         
         Жалбоподателите молят Общия съд:
         
                     —
                  
                  
                     да отмени решението на ЕЦБ от 14 февруари 2019 г. за провеждане на проверка на място в помещенията на PNB Banka AS и дружествата от нейната група,
                  
               
                     —
                  
                  
                     да осъди ответника да заплати съдебните разноски.
                  
               
            Основания и основни доводи
         
         Жалбоподателите изтъкват десет основания в подкрепа на жалбата.
         
                     1.
                  
                  
                     Първо основание: ЕЦБ не е била компетентният надзорен орган за PNB Banka AS към момента на решението за провеждане на проверка на място.
                  
               
                     2.
                  
                  
                     Второ основание: обжалваното решение не е било „необходимо“ по смисъла на член 12 от Регламента за пруденциалния надзор (1).
                  
               
                     3.
                  
                  
                     Трето основание: ЕЦБ не е упражнила надлежно своята свобода на преценка съгласно член 12, параграф 1 от Регламента за пруденциалния надзор.
                  
               
                     4.
                  
                  
                     Четвърто основание: ЕЦБ е нарушила принципа на пропорционалност.
                  
               
                     5.
                  
                  
                     Пето основание: ЕЦБ е нарушила правото на жалбоподателите да бъдат изслушани.
                  
               
                     6.
                  
                  
                     Шесто основание: ЕЦБ е нарушила задължението си да разгледа и прецени внимателно и безпристрастно всички релевантни аспекти на конкретния случай.
                  
               
                     7.
                  
                  
                     Седмо основание: ЕЦБ е нарушила задължението да изложи адекватни мотиви за решението си.
                  
               
                     8.
                  
                  
                     Осмо основание: ЕЦБ е нарушила принципите на оправданите правни очаквания и на правна сигурност.
                  
               
                     9.
                  
                  
                     Девето основание: ЕЦБ е нарушила принципа на равно третиране и е действала дискриминационно по отношение на жалбоподателите.
                  
               
                     10.
                  
                  
                     Десето основание: ЕЦБ е нарушила член 19 и съображение 75 от Регламента за пруденциалния надзор и е допуснала détournement de pouvoir.
                  
               
            (*1)  Информацията е заличена или заменена в съответствие с правната рамка относно личните данни и/или поверителността.
         
            (1)  Регламент (ЕС) № 1024/2013 на Съвета от 15 октомври 2013 година за възлагане на Европейската централна банка на конкретни задачи относно политиките, свързани с пруденциалния надзор над кредитните институции (OB L 287, 2013 г., стр. 63).